Nørrebro holder vejret efter voldsom weekend | Sermitsiaqag's Blog
← Williams besejrede Ivanovic
Ny topchef i Carlsberg →
Nørrebro holder vejret efter voldsom weekend
Beboere og forretningsdrivende på Nørrebro i København slikker sårene og rydder op efter en weekend, hvor en demonstration på halvårsdagen for politiets rydning af Ungdomshuset på Jagtvej udartede til de voldsomste optøjer siden rydningen.
64 blev anholdt i løbet af natten til søndag, men kun fire blev søndag aften fremstillet for en dommer med krav om fængsling. Det blev de tre i 25 dage, mens en fjerde aktivist fik sin anholdelse opretholdt i tre døgn.
Aktionsugen var varslet på forhånd, men urolighederne kom bag på politiet i København.
Flere aktioner er varslet i ugens løb, og de kulminerer på torsdag med en stjernedemonstration, hvor aktivister fra 69 steder i København skal gå til Blågårds Plads på Nørrebro og videre til Rådhuspladsen.
Overborgmester Ritt Bjerregaard (S) afviser fortsat at forære de unge et hus, ligesom de unge med uformindsket styrke lægger ansvaret for hver eneste flyvende brosten og herrecykel over på politikerne.